Η επιστήμη της ψυχολογίας ασχολείται με την ανθρώπινη ψυχή. Ερευνά τις ψυχικές λειτουργίες του ανθρώπου με σκοπό την εννόηση της συμπεριφοράς. Μελετά τον ανθρώπινο νου προσπαθώντας να κατανοήσει σε βάθος και να εξηγήσει την σκέψη, το συναίσθημα και την συμπεριφορά.

Ο επαγγελματίας που εξασκεί πρακτικά και ερευνητικά την ψυχολογία ονομάζεται ψυχολόγος. Ουσιαστικά ο ψυχολόγος προσπαθεί να κατανοήσει τον τρόπο που οι άνθρωποι λειτουργούν χρησιμοποιώντας διάφορες μεθόδους, επιδιώκοντας την ερμηνεία και την επίλυση προβλημάτων διαφόρων πεδίων της ανθρώπινης δραστηριότητας.

Η Ψυχολογία είναι ένα ευρύ πεδίο με έναν μεγάλο αριθμό διαφορετικών περιοχών και ειδικοτήτων. Τα παρακάτω είναι μερικά από τα σημαντικότερα πεδία έρευνας και εφαρμογής ενός ψυχολόγου.